Şapte jucători de la Pandurii Târgu-Jiu, confirmaţi cu Covid-19.
Opt membri ai echipajului au murit în urma prăbușirii unui avion cargo ucrainean în Grecia. Mii de persoane au fost evacuate în timp ce incendiile de vegetație scapă de sub control în Spania și Franța. Şeful forţelor armate ale Marii Britanii: "Zvonurile privind asasinarea lui Vladimir Putin sunt iluzii". Alina Mungiu Pippidi: "O finală la prezidențiale între Dacian Cioloș și Mircea Geoană ar însemna niște alegeri frumoase și curat euro-atlantice". Consecinţele conflictului din Ucraina ar putea accelera tranziţia energetică verde a Germaniei.
Şapte jucători de la Pandurii Târgu-Jiu, echipă care evoluează în Liga secundă, au fost confirmaţi cu Covid-19, iar două dintre testele efectuate sunt neconcludente, au transmis oficialii clubului.Potrivit unui comunicat al clubului, transmis sâmbătă presei, testarea a avut loc cu o înaintea plecării la meciul oficial din prima etapă a Ligii a doua, cu Metaloglobus. "Rezultatele testelor au fost primite vineri, când lotul convocat pentru acest meci se afla în autocar pentru deplasarea la Bucureşti, atunci luându-se decizia revenirii în cantonamentul echipei a întregului lot, după ce a fost anunţată Direcţia de Sănătate Publică Gorj", au anunţat reprezentanţii clubului.Rezultatele au fost pozitive pentru şapte dintre componenţii lotului, iar în cazul altor doi jucători rezultatele au fost neconcludente.Clubul a decis efectuarea unei noi testări sâmbătă dimineaţă, iar între timp jucătorii pozitivi au fost izolaţi de restul lotului.Reprezentanţii clubului anunţă că au respectat toate normele impuse privind pandemia de COVID-19, respectiv norme de igienă în spaţiile de cantonament, trasee bine definite pentru jucători şi personal, calendar de testare a jucătorilor precum şi dezinfectarea periodică a spaţiilor, încă de la începutul pregătirii, toţi jucătorii având teste COVID-19 efectuate, inclusiv cei care s-au aflat în probe.